Harmaa norjanhirvikoira

Harmaa norjanhirvikoira () on norjalainen koirarotu, joka on valittu Norjan kansalliskoiraksi. Vuosina 2021–2025 Suomessa rekisteröitiin vuosittain 400–700 harmaata norjanhirvikoiraa ja vuonna 2025 rotu oli Suomessa 17. suosituin koirarotu.

 Ulkonäkö 
Harmaa norjanhirvikoira on tyypillinen pystykorva lyhyine kehoineen, rotevine rakenteineen ja hyvine ryhteineen. Se on tiivisrakenteinen, neliömäinen, ryhdikäs. Se on kestävä ja sietää hyvin sadetta sekä koleaa säätä. Sen korvat ovat kiinnittyneet korkealle ja ovat jäykästi pystyt, kärjistään terävät, verraten pienet. Silmät ovat ruskeat, mieluiten tumman ruskeat. Runko on tiivisrakenteinen ja lyhyt. Etutassut ovat aina vaaleat edestä päin katsottuna. Häntä on korkealle kiinnittynyt, voimakas ja verraten lyhyt, tiukalle kiepille kiertynyt, mieluiten selän keskiviivan päälle. s. 43-44

Karvapeite on runsas, keskipitkä, tiheä ja karhea. Väritys on aina harmaa, eri sävyissään; perusväriä vaaleampaa väritys on rinnassa, raajoissa ja vatsassa; korvien pitää olla tummat ja kuonossa tulee olla tumma maski. Rodun ihannesäkäkorkeus on 52 cm uroksilla ja 49 cm nartuilla.Rotumääritelmä: Harmaa norjanhirvikoira. Suomen Kennelliitto, 19.5.1998. Haettu 13.1.2021.

 Luonne ja käyttäytyminen 
Harmaa norjanhirvikoira on rohkea, tarmokas ja peloton. Se viihtyy perhekoirana ja on täynnä tarmoa. Se on helppo koulutettava, mutta on ensisijaisesti ja enimmäkseen hyvä metsästyskoira. Rodulla on hyvin äänekäs haukku. Harmaata norjanhirvikoiraa on käytetty lähinnä kaikenlaiseen suurriistan metsästykseen, mutta enimmäkseen hirven ja karhun metsästyksessä. 

 Alkuperä 
Harmaa norjanhirvikoira on melko vanha rotu, mutta tarkkaa syntyaikaa on mahdotonta sanoa. Ensimmäisen kerran se oli esillä koiranäyttelyssä Oslossa vuonna 1877. 

Nykyään DNA-kokeet osoittavat, että harmaa norjanhirvikoira ei ole kuitenkaan niin vanha koirarotu kuin on tähän asti uskottu, ehkä vain 150–200 vuotta nykyisessä olomuodossaan.   Mark Derr: Collie or Pug? Study Finds the Genetic Code (The New York Times, 21.5.2004) 

Harmaa norjanhirvikoira on norjalaisruotsalainen rotu, joka polveutuu vanhoista skandinaavisista pystykorvista. Kantarotu oli gråhund, ja kyseinen nimi viittasi alun perin sekä norjanhirvikoiraan että jämtlanninpystykorvaan. Alun perin FCI tunnusti gråhundin norjalais-ruotsalaisena rotunaFCI Centenary Book 1911-2011. Pixels Prepress, Belgia: 2011, joka jakaantui myöhemmin tanakampaan harmaaseen norjanhirvikoiraan ja korkeampaan ja pitkänomaisempaan jämtlanninpystykorvaan.

 Terveys 
Rodun keskimääräinen elinikä on noin 10 vuotta, kun tarkastellaan vuosina 2010–2025 kuolleita rodun edustajia. Tyypillisimmät kuolinsyyt ovat vanhuus, syöpäsairaudet ja tapaturmat. 

Luustollisesti harmaat norjanhirvikoirat ovat melko terveitä, ja niillä esiintyy hyvin vähän esimerkiksi lonkkadysplasiaa. Vuosina 2011–2025 tutkituilla rodun edustajilla 80 %:lla oli terveet lonkat (Suomen Kennelliiton arvosteluasteikolla A ja B). Rodun PEVISA-ohjelmassa on pakollinen lonkkakuvauslausunto. PEVISA ja rotukohtaiset erityisehdot. Suomen Kennelliitto, 1.1.2026. Haettu 19.2.2026.

Harmaa norjanhirvikoira on keskimääräistä koirarotua sisäsiittoisempi. Geenitutkimuksessa kaikkein vähiten sisäsiittoisia koiria olivat sekarotuiset, joiden jälkeläisen sisäsiittoisuusluku on 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä tämä luku on 0,25, joka vastaa keskimääräisen koirarodun sisäsiittoisuutta. Harmaan norjanhirvikoiran jälkeläisen sisäsiittoisuusluku on vielä korkeampi: 0,298. Sukusiitos aiheuttaa muun muassa elinvoiman laskemista ja pentuekokojen pienenemistä.  

 Lähteet 

Kirjallisuutta
 Petra Pallukka, Nina Toukoluoto, Riitta Maaniemi ja Annikki Verkkoniemi: Harmaa norjanhirvikoira (Perhemediat 2006)

 Aiheesta muualla 

Suomen harmaahirvikoirajärjestö 
Norjan hirvikoirakerhojen liiton kotisivu 
Norwegian Elkhound Association of America 

Luokka:FCI 5 Pystykorvat ja alkukantaiset koirat
Luokka:SKL 5 Pystykorvat ja alkukantaiset koirat
Luokka:Pystykorvat
Luokka:Metsästyskoirat
Luokka:Norjalaiset koirarodut
Luokka:Seulonnan keskeiset artikkelit
Luokka:Koirarodut